Nr. L ] 99/32 De Europæiske Fællesskabers Tidende 6. 8. 77 (Retsakter hvis offentliggørelse ikke er obligatorisk) RÅD RÅDETS DIREKTIV af 25. juli 1977 om skolegang for børn af migrantarbejdstagere (77/486/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 49, under henvisning til forslag fra Kommissionen, under henvisning til udtalelse fra Europa-Parlamen- tet (!), under henvisning til udtalelse fra Det økonomiske og sociale Udvalg (?), og ud fra følgende betragtninger : I resolution af 21. januar 1974 om et arbejdsmarkeds- mæssigt og socialt handlingsprogram (?) har Rådet blandt de prioriterede foranstaltninger, der skal iværk- sættes, fremhævet sådanne, som har til formål at for- bedre vilkårene for arbejdstagernes frie bevægelighed blandt andet i forbindelse med modtagelsen og med undervisningen af deres børn ; for at disse kan falde til i værtslandets skolemiljø og uddannelsessystem er det vigtigt, at de får mulighed for en passende undervisning blandt andet i værtslan- dets sprog ; det er ligeledes vigtigt, at værts-medlemsstaterne i sam- arbejde med de medlemsstater, hvor de pågældende børn kommer fra, træffer egnede foranstaltninger med henblik på at fremme undervisningen i modersmålet og i hjemlandets kultur, blandt andet for at lette børne- nes eventuelle tilbagevenden til dette land — ()) EFT nr. C 280 af 8. 12. 1975, s. 48. (?) EFT nr. C 45 af 27. 2. 1976, s. 6. () EFT nr. C 13 af 12. 2. 1974, s. 1. UDSTEDT FØLGENDE DIREKTIV : Artikel I Dette direktiv finder anvendelse på børn, som er un- dergivet skole- eller undervisningspligt i henhold til værtslandets lovgivning, som forsørges af en hvilken som helst arbejdstager, der er statsborger i en anden medlemsstat, og som har bopæl på den medlemsstats område, hvor nævnte statsborger har eller har haft ar- bejde som lønmodtager. Artikel 2 Medlemsstaterne træffer i overensstemmelse med deres nationale forhold og deres retssystemer egnede foranstaltninger med henblik på, at der på deres om- råde kan tilbydes de i artikel 1 omhandlede børn ve- derlagsfri undervisning ved modtagelsen, herunder navnlig undervisning, som er tilpasset disse børns sær- lige behov, i værtslandets eller i et af værtslandets offi- cielle sprog. Medlemsstaterne træffer de nødvendige foranstaltnin- ger med hensyn til grunduddannelse og efter- og vide- reuddannelse af de undervisere, som varetager denne undervisning. Artikel 3 Medlemsstaterne træffer i overensstemmelse med deres nationale forhold og deres retssystemer og i sam- arbejde med hjemlandene egnede foranstaltninger med henblik på, samordnet med den normale under- visning, at fremme undervisningen i modersmålet og i hjemlandets kultur for de i artikel 1 omhandlede børn.